ועדת הכלכלה, כנסת 16, פרוטוקול מספר 336, 2004-12-28 11:00

שלום שמחון: פה פתרת את העניין.

שלום שמחון: שם כאילו הזכיין של המשחק הזה, חברה גרמנית, היא לא נתנה,

איתן כבל: בסדר, כי הם רצו יותר, זה לא הבעיה.

איתן כבל: העניין הוא שהטענה היתה שרשות השידור איננה מוכנה לשלם מאתיים שבעים אלף דולר למשחק ההוא, שדרך אגב היתה הצעה המקבילה, ואני לא מוצא את עצמי באמצע להיכנס במשא ומתן, שאת כל המשחקים, שהרי המשחקים נרכשו בסך הכל במאה שבעים אלף דולר בתנאי שהם קונים את כל החמישה פר משחק, והם בסוף הגיעו אתם להסכמה, והם שילמו מאה ששים אלף דולר למשחק, יפה, חסכו עשרת אלפים דולר.

איתן כבל: זאת אומרת את כל אותה דרמה היה אפשר לחסוך.

איתן כבל: אבל זה לא העניין.

איתן כבל: העניין הוא שיש בכלל, יש תקציבים שמופנים לנקודות אחרות, ואני עדיין מדבר בנושא הספורט.

איתן כבל: אני למשל אומר את זה ככה, אם אני מסכם את העניין הזה, בנושא הספורט, הייתי רוצה לראות את אותם מקצועות, כמו שאני מצפה מערוץ 5 שאנחנו לא פעם מביאים אותם כאן לשולחן, מנסים לצלוב ואומרים תראו גם מה שנקרא, קראנו לזה לא משחקים איזוטריים, משחקים שהם לא בפרונט, כדורסל נשים, משחקי טניס, נבחרת ישראל בכדור-סל, אני רוצה להזכיר לכם, אתה זוכר את זה אתה, אני רק מתאר את הסיטואציה של ההתנהלות, אף אחד פה לא צריך להגן על עצמו.

איתן כבל: ויותר מכך אני אומר, הנה משלמים עכשיו שני מליון דולר, הערכה בלבד, בשביל לשדר משחק מליגת העל לגברים בכדור-סל יום שני בערוץ 33.

איתן כבל: תקן אותי אם אני טועה.

איתן כבל: אני רוצה יחד עם זה באמת לעבור לחלק שבעצם בגינו אני מלין על כל הדברים האלה.

איתן כבל: תראה, הנתונים שאני הולך לתת עכשיו, גם כן פלוס מינוס, אני לא רוצה שיתפסו אותי על המלה, אני מדבר פה על העקרון.

איתן כבל: רשות השידור אין לה בעצם היום רגולציה, אין מי שקובע לה מדיניות, אין מי שמתווה לה דרך.

איתן כבל: לעומת זאת כשאנחנו מדברים על ערוץ 10 וערוץ 2, ומי כמוך יודע שעסק בזה לא פעם ולא פעמיים ולא עשר פעמים כאן, שאנחנו מנסים על כל פיפס להתמודד מולם.

איתן כבל: ואני אתן לך סתם דוגמאות, כל זכיין בערוץ 2 מחוייב להוציא מאה ושבעה עשר מליון שקל על הפקות מקור, ז'אנר עליון הוא מחוייב להשקיע בהפקות עשרים וארבע שעות דרמה ושמונה עשרה סרטים דקומנטריים של שעה בשנה.

איתן כבל: סך הכל מחוייב הערוץ שלושת הזכיינים ביחד בשלוש מאות חמישים מליון שקל בהפקות מקור ולהציג שבעים ושתיים שעות דרמה וחמישים וארבע שעות דקומנטריות בשנה.

איתן כבל: ערוץ 1 לא מחוייב במכסות מינימום של השקעה בהפקות מקור והשקעה בהפקות דרמה דקומנטרי.

איתן כבל: ולכן הוא לא נוטה להפיק.

איתן כבל: לדוגמא אני אומר לך את שנת 2004, אף סדרת דרמה, שודרו שידורים חוזרים משנה שעברה.

איתן כבל: התקציב ב-2004 להשקעות בהפקה חיצונית היה שני מליון שקל, התקציב למחלקת הדרמה שמונה מליון שקל.

איתן כבל: ערוץ 2 מחוייב להשקיע שמונה מליון שקל בשנה להפקת סרטי קולנוע ישראלים וכך לדוגמא השקיע כסף בסוף העולם שמאלה, במדורת השבט וכו'.

איתן כבל: ערוץ 1 לא מחוייב ולכן לא משקיע שקל בהפקות סרטי קולנוע.

איתן כבל: עכשיו אני רוצה לומר לכם את זה ככה, אנחנו פה מקיימים דיון ועוד דיון ועוד דיון.

איתן כבל: אתה יודע, אורי שומע אותנו, במקרה הטוב, המנכ"ל כבר אפילו לא מגיע.

איתן כבל: עסוק.

איתן כבל: מתרוצץ.

איתן כבל: בכל מקרה, אתה מבין, יש לי תחושה שאנחנו איזה זמזום טורדני.

איתן כבל: במקום להתעסק עם הדברים האחרים אז אני כל הזמן מביא אותם לכאן.

איתן כבל: אני אומר את זה ככה, באמת וברצינות.

איתן כבל: חייבת להיות אמירה שלנו כוועדה בעניין הזה.

איתן כבל: כי הנתונים כאן, אני מניח שאורי יכול להגיד לי טעית פה, יאמר לי מר זהבי טעית כאן, וסמנכ"ל הכספים יאמר לי טעית פה ושם.

איתן כבל: אני מדבר על המסה הקריטית.

איתן כבל: והמסה הקריטית אומרת את הדבר הבא.

איתן כבל: ערוץ 1 טוען שאין לו כסף, יש לו השקעות, ויש לו כן כסף להשקעות בספורט.

איתן כבל: הייעוד המקורי שלשמו, כך אני חושב, הוקם, איננו ממומש, איננו מבוצע.

איתן כבל: בסופו של עניין יכול להיות שזו גם שיטת התשה כלפיי.

איתן כבל: אני כל פעם מעלה את זה ומעלה את זה ומעלה את זה.

שלום שמחון: אני ברשות

שלום שמחון: כם אגיד כמה דברים לפני שהחברים יאמרו את דברם.

שלום שמחון: אני חושב שיש פה שני דברים שאני לא יודע אם חברי כבל, צריך לקחת בחשבון שניים או שלושה דברים.

שלום שמחון: אחד האם הנושא של הספורט הוא חלק מהשידור הציבורי.

שלום שמחון: ואני מניח שגם אתה תגיד שחלק מהשידור הציבורי.

שלום שמחון: מה לעשות, מחלקת הספורט של ערוץ 1 היא חלק מעמודי התווך של הערוץ, ולא מהיום.

שלום שמחון: זה משהו יציב, לאורך זמן.

שלום שמחון: השאלה השנייה היא שאלת המינון, והשאלה שלישית היא השאלה מה עושים בכספי האגרה.

שלום שמחון: וההיקפים של החלוקה שנעשית בתוך הגזרה הזאת.

שלום שמחון: מהנתונים שעולים, אם אכן זה נכון שארבעים וחמישה מליון שקל, מתוך גביית אגרה של בערך שמונה מאות מליון שקל, זה בערך גובה האגרה, בערך שמונה אחוז הולך לספורט.

שלום שמחון: אתם תתייחסו לזה, אני רק אומר את הנתון.

שלום שמחון: זה נראה אחוז גבוה לפי כל קנה מידה, גם אם זה מחוייב במציאות זה נראה גבוה.

שלום שמחון: הדבר הרביעי, שאמרנו אותו גם בעבר, בעת שוועדת כלכלה דנה בנושא הפחתת האגרה היא ניסתה להכניס איזו שהיא רגולציה, ולא הצלחנו.

שלום שמחון: ניסינו לחייב אחוז מסויים מהכסף שילך להפקות מקור.

שלום שמחון: ודווקא לא ערוץ 1 התנגד לזה אלא הממשלה התנגדה.

שלום שמחון: נציגי הממשלה התנגדו שאנחנו נחייב שערוץ 1 יהיה מחוייב להוציא ארבעים מליון שקל על הפקות מקור.

שלום שמחון: יכול להיות שזה גם התאים לערוץ 1, בוא נגיד שלא נשכבו על הגדר בשביל זה, אבל באופן עקרוני נציגי הממשלה הם היו המתנגדים לעניין הזה.

שלום שמחון: אני חושב שוועדת דינור שפועלת כבר מזה שנתיים לקחה על לעצמה יותר מידי זמן כדי להסדיר את הרגולציה בערוץ 1.

שלום שמחון: באיזה שהוא מקום הגיע אולי זמן שאתה ואני ואחרים נעבור מהמצב של לתקוף את החבר'ה שממילא מועסקים למצב של לתקוף את מי שאמור לעשות את הרגולציה מהממשלה.

שלום שמחון: הוא לא עושה אותה.

מוטי עדן: הייתי רוצה להשיב במישור העקרוני לאיתן, לחברי המלומד כמו שאומרים אצלנו, ואורי יענה, יפרוט לך את זה מול כסף.

מוטי עדן: כשאתה מסכם את הכספים תחשוב על הרעיון שאנחנו גם צריכים לשלם מקדמות על למשל אולימפיאדה שזה שלנו, שזה גם סכום לא רע, אנחנו פורסים אותו כמובן.

מוטי עדן: אני אדבר במישור הכללי ואורי ימשיך אחרי בכסף.

מוטי עדן: אם היית עוקב אחרי העולם הדיגיטלי, ואני מקווה שאתה עוקב, למשל אחרי השכנות שלנו, למשל אבו-דאבי, למשל המפרציות, שאר המפרציות, למשל אחרי סעודיה 2 ו-3 עכשיו, NBC שמשדר בלונדון למפרץ, רק על התחום הזה, ח"כ המלומד דהאמשה בטח מכיר טוב את התחום הזה,

שלום שמחון: זה מאוד מוזר שהיום זו ישיבה שניה נותנים אותנו כדוגמא לעולם הערבי.

שלום שמחון: היה פה דיון קודם, אני רוצה שתדעו, היה פה דיון קודם על העניין של הטלפונים הציבוריים, משרד התקשורת.

שלום שמחון: אז הדוגמא שניתנה היא שאנחנו ומצרים המקומות הכי נמוכים בעולם בהפעלה של טלפונים ציבוריים.

שלום שמחון: בסוג הטלפונים, בשירות.

מוטי עדן: ויחד עם המפרציות אני אתן לך את הדוגמא של ראי באיטליה וגם ה-BBC, עם כל הכבוד לנו, שאנחנו אגב, כשאתה מדבר על כסף ותקציבים, צריך להבין שאני הטלויזיה מהאחרונות בעולם שהיא אנלוגית.

מוטי עדן: אני לא יודע אם אתם יודעים את זה.

מוטי עדן: אנלוגית.

מוטי עדן: הציודים לא מדברים בכלל אחד עם השני.

מוטי עדן: והדוגמאות האלה הבאתי כדי להראות לך, למשל בכל המפרציות השנה האחרונה, כולן, רשתות אני מדבר ממלכתיות, כולן יש להן את הרשת הנוספת, כיוון שהן עברו לדיגיטל, רשת הספורט הנוספת.

מוטי עדן: למשל אתה רואה טלויזיה ב-BBC, אם תראה באולימפיאדה, אז תראה מסך מחולק לששה או לעשרה.

מוטי עדן: זאת אומרת שהדיגיטציה נתנה להם את האפשרות לשדר על המסלול באולימפיאדה או ביורו מעשרה אתרים שונים באותו מקום.

מוטי עדן: אני לא יכול לעשות את זה.

מוטי עדן: שיש לי את הזכויות, ששילמתי עליהן בכסף טוב.

מוטי עדן: לא יכול לעשות את זה, כי אני באנלוגי.

מוטי עדן: אני בכלל בעולם אחר.

מוטי עדן: מדינות באמת שהן לא מתקדמות בטכנולוגיה, כמו מאוריטניה, שספגה ראשונה את מכת הארבה עכשיו, משדרת דיגיטלי, כל היום וכל הלילה.

מוטי עדן: אתה מדבר על דברים, כשאני פה מנסה ללחוץ מאז שאני בתפקיד על העניין של הדיגיטלי אומרים לי מאיזה כסף תגיד, כי יש בעיה לעשות את המעבר.

מוטי עדן: ואני מקווה ששנת 2005, כמו שאמרו בסיעה שלכם המכובדת, אמרו שהיא שנת הכרעה 2005, היא תהיה גם אני מקווה אצלנו שנת הכרעה, כי אנחנו מקוים שתוך כדי 2005 אנחנו מעבירים שני אולפנים לתוך הבניין לדיגיטל, ואז אנחנו באמת כבר נדבר אחרת גם לשמיים וגם לאזרחים שלנו שיוכלו לראות אותנו בעוד מקומות שלא רואים אותנו עכשיו, בגלל האנלוגי.

מוטי עדן: לא רואים אותנו.

מוטי עדן: בירושלים לא רואים אותנו, בדרום לא רואים אותנו, לא רואים.

מוטי עדן: אנשים שאין להם כסף להתחבר לכבלים לא רואים אותנו.

מוטי עדן: לשם אני חותר, כשנהיה בדיגיטציה אנחנו כבר נעבור לעולם אחר גם מהבחינה הזאת.

מוטי עדן: רציתי לעשות הקדמה קצרה כדי להראות לך לאן כל העולם סביבנו גם הולך בתחום הספורט.

איתן כבל: זה תכניות חומש.

מוטי עדן: לא, זה לא חומש.

מוטי עדן: זה עכשיו.

איתן כבל: בסדר, אבל הבעיה שלי לא העניין הטכנולוגי.

איתן כבל: אני אומר לך, גם באנלוגי אם הייתם לוקחים את סוף העולם שמאלה היה אפשר לראות את זה.

אורי לוי: קודם כל אני מקבל בברכה כל דיון ציבורי בתכניות הספורט שלנו, אם כי אתה אמרת בעצמך שאני כבר כאן בדיון העשירי או האחד עשר בעניינים האלה, יש לי תיק גדול על למה אנחנו לא משדרים, עוד לא הכנתי את התיק על למה אנחנו כן משדרים.

אורי לוי: זה די מעניין הדיון הספציפי הזה.

אורי לוי: כי עד עכשיו נקראנו לכאן להסביר למה אנחנו לא משדרים.

אורי לוי: זו פעם ראשונה שאנחנו נקראים להסביר למה אנחנו כן משדרים.

איתן כבל: אתה יכול להיות ציני, מותר לך להיות ציני.

איתן כבל: אבל יחד עם זה, גם בציניות, זה לא למחוק, להיות צבע.

איתן כבל: העניין הוא פשוט מאוד, כשאנחנו באנו ואמרנו, זה לא שאמרתי, וגם שאל אותי, פתח היושב ראש עם זה, זה לא שאמרתי שערוץ הראשון לא צריך לשדר ספורט.

איתן כבל: לא אמרתי דבר כזה.

איתן כבל: אבל אתה לא יכול לייצר מצב שהחלק המרכזי, נכון זה מביא רייטינג, ואז אתה מבלבל את האוייב כשאתה אומר יש רייטינג בערוץ 1.

איתן כבל: אני בא ואומר יש משחקים שצריכים להיות משודרים.

איתן כבל: היה פה דיון שלם סביב מה שנקרא משחקים בעלי חשיבות לאומית.

מוטי עדן: עוד מלה אחת, דיברת אתי על העניין הטכנולוגי, העניין הדיגיטלי למשל מאפשר לך לשדר בנישות אחרות את כל הדברים שאנשים כן אוהבים, למשל כדור-יד, למשל עוד דברים, מיני ספורט שיש בארץ ולא באים לידי ביטוי, כן בנישות מסויימות יש אפשרות לשדר אותם כשיש לך את הטכנולוגיה, הרבה יותר קל לך גם להביא את זה.

מוטי עדן: לזה חתרתי.

אורי לוי: אנחנו מדברים פה על המדיניות של שידורים ואני רוצה להציג את המדיניות של ערוץ 1 בשידורי הספורט שהיא לפי דעתי התשובה לטענות שהעלה ח"כ כבל.

אורי לוי: ונדמה לי שערוץ 1 הוא היחידי בעצם שמספק את התשובה היום לצרכן הספורט, מבלי להכניס את היד לכיסו בהרבה מאוד דברים.

אורי לוי: בגלל זה גם כל כך הרבה איגודים פונים אלינו כי הם יודעים שזה המקום.

אורי לוי: נתחיל עם המונדיאל.

אורי לוי: אתה התחלת עם המונדיאל, אתה דיברת על המונדיאל, אמרת סכום כסף גדול.

אורי לוי: עכשיו תתאר לך שהמונדיאל הזה, עליו דיברת, היה משודר רק בערוץ 5, הם עשו עבודה נהדרת, אתה צודק, הם שידרו הרבה מאוד משחקים משם, אבל רק בערוץ 5 ורק לצרכן שמשלם כסף.

אורי לוי: אנחנו כאן לקחנו על עצמנו, לטובת הציבור, לטובת הפריפריה, לטובת כולם, את החלק השני של המונדיאל.

אורי לוי: אמרת ששידרנו שמונה משחקים, נכון, שידרנו שמונה, אבל כל ערב, אני לא יודע אם אתה זוכר, אבל המונדיאל היה בשנות הבוקר המוקדמות, כל ערב שידרנו שעתיים של תקציר המשחקים של אותו יום לכלל הציבור בארץ, לפי דעתי בדיל פנטסטי.

אורי לוי: זו העלות הכי נמוכה ששילמו אי פעם על מונדיאל.

אורי לוי: נכון, לא שידרנו את כל המשחקים בשידור ישיר.

אורי לוי: אבל גם שידורי הערב האלה, שהיו בעקבות השידורים של ערוץ 5 הביאו רייטינג מאוד מאוד גבוה, והתברר שהיתה צריכה גדולה מאוד של הציבור למוצר הספציפי הזה, שקיבל את זה בערב, בחינם.

אורי לוי: לפי דעתי קיבלת דוגמא פנטסטית לצורה שבה ערוץ נישה, כמו ערוץ הספורט בערוץ ציבורי יכולים להשלים אחד את השני במונדיאל.

אורי לוי: דוגמא אולי הכי טובה שבה סוג כזה של שיתוף פעולה יכול לעבוד.

אורי לוי: הנה ערוץ הספורט ששידר בשעות הלא מקובלות, בבוקר, ואתה הבאת בערב לכל מי שרצה, לכל הצרכנים בארץ, לכל הפריפריה, למי שלא יכול היה לשלם, הבאת את המונדיאל הביתה והבאת לו את זה בגדול, כשאת המשחקים העיקריים, החל משלב רבע הגמר, חצי הגמר והגמר, בשידורים ישירים בערוץ הראשון.

אורי לוי: עכשיו מכבי תל אביב, פחות או יותר אותו דבר.

אורי לוי: תשמע, אנחנו משלמים השנה על מכבי תל אביב את הסכום הנמוך ביותר ששילמו אי פעם על מכבי תל אביב.

אורי לוי: השנה ובשנה שעברה.

אורי לוי: זה הסכם דו שנתי עם מכבי תל אביב.

אורי לוי: הנמוך ביותר ששולם אי פעם.

איתן כבל: העניין הוא העקרון, אני מדבר על העקרון.

אורי לוי: אני רוצה לשאול אותך אבל משהו אחר.

אורי לוי: אם זה כל כך אטרקטיבי, ואתה אומר ערוץ 10 וערוץ 2, איפה הם, מישהו מנע מהם לגשת לתחרות בעניין של מכבי תל אביב?

אורי לוי: שוק פתוח.

אורי לוי: איפה הם, הם לא ביקשו, הם לא רצו.

אורי לוי: אחר כך כשזה נהיה להיט, כשזה פתאום הפך להצלחה אדירה ופתאום מכבי תל אביב הגיעה לפיינל-פור ושבעים אחוז צפייה ואני לא יודע כמה, אז איפה ערוץ 10 וערוץ 2.

אורי לוי: לא, ערוץ 10 וערוץ 2 צריכים לחשוב קודם אם הם רוצים להיכנס לתחרות כזאת.

אורי לוי: אנחנו נכנסנו.

אורי לוי: ואם ערוץ 10 וערוץ 2 היו נכנסים לתחרות אז מכבי תל אביב היתה נמכרת בחמישה מליון דולר ואולי בשבעה מליון דולר, כי היתה תחרות.

אורי לוי: ובגלל שערוץ 10 וערוץ 2 לא נכנסו לתחרות בסיטואציה הזאת המחיר ירד המחיר הזה.

איתן כבל: אז אתה אומר מזל שהם לא נכנסו, הייתם משלמים עוד יותר.

אורי לוי: נכון.

אורי לוי: אני לא יודע אם אנחנו היינו משלמים.

אורי לוי: אני חושב שלנו קשה מאוד להתחרות.

אורי לוי: אני אלך אתך צעד קדימה.

אורי לוי: המשחק הספציפי שעליו דיברת של נבחרת ישראל.

אורי לוי: אנחנו טענו, הטיעון שלנו היה מאתיים חמישים אלף דולר למשחק בודד, או מאתיים שבעים זה היה למשחק בודד.

אורי לוי: אין דבר כזה בעולם.

אורי לוי: זה סחיטה, נקודה.

אורי לוי: זה מה שטענו.

איתן כבל: אני רוצה להזכיר לך שמה שאמר, ותקן אותי, אתם הייתם כולכם פה בדיון הזה, מה שאמר, הקרב, הם באו אמרו או לקחת את כל החבילה, מאה שבעים אלף דולר, היה פה, מאה שבעים אלף דולר פר משחק, לכל החבילה, או המשחק הנקודתי,

שלום שמחון: אתה צריך לשאול את עצמך מה היה קורה, נניח שהיתה מתקבלת החלטה שערוץ 1 לא נוגע במכבי תל אביב.

שלום שמחון: השאלה עכשיו מה היה קורה.

שלום שמחון: השאלה אם החבר'ה האלה היו פותחים תחרות על מכבי תל אביב יותר גדולה, או שזה היה גורם למחיר לרדת.

שלום שמחון: אתה לא יכול לבדוק את זה באופן היפותטי, לא יכול ללכת למקום הזה, זה עניין אחד.

שלום שמחון: אתה צריך לשאול את עצמך מה היה קורה בענף הזה.

שלום שמחון: כי באופן פרדוקסלי ההתנהלות של ערוץ 1 היא גם נוחה ליתר.

שלום שמחון: תחשוב על זה.

שלום שמחון: השאלה של מכבי תל אביב היא שאלה שצריכה להיות נדונה, אם אתה שואל אותי, בנפרד, יחד עם הממונה על ההגבלים העסקיים, ויש לה השפעות כבדות, תדע לך, יש לה השפעות כבדות על כל מה שקורה בספורט הישראלי.

שלום שמחון: אין ספק בכלל.

אורי לוי: אני רוצה לדבר דווקא על ליגת העל בכדורסל ח"כ כבל.

אורי לוי: בלשדר את ליגת העל בכדורסל זה שירות לציבור, אולי הגדול ביותר האפשרי.

אורי לוי: כי כשאתה משדר משחקים מאשקלון ואתה משדר משחקים מהגליל ואתה משדר משחקים של ראשון לציון ואתה משדר משחקים של בני השרון ואתה הולך לפריפריה לשדר משחקים, זה שירות לציבור.

אורי לוי: כי זה משחקים שהם לא משחקים אטרקטיביים.

אורי לוי: אם אני משדר היום, בשבוע הבא, את בני השרון ראשון לציון או מאשקלון משחק, עשיתי שרות לציבור.

אורי לוי: זה שרות לפריפריה, זה שרות לקהל, המשחקים האלה אף אחד לא ייקח אותם.

אורי לוי: תאמין לי.

אורי לוי: אף אחד לא ייקח את המשחקים האלה חוץ מבמקרה הזה אנחנו.

אורי לוי: יש פה את המשחקים האטרקטיביים, תשמע, עצם העובדה, לשדר את אשקלון בערוץ ציבורי זה שרות לציבור, וזאת השקעה, אנחנו משקיעים בשרות לציבור.

אורי לוי: זה בדיוק מה שאנחנו עושים.

אורי לוי: הליגה האנגלית אגב אנחנו מקבלים עליה תגובות נהדרות.

אורי לוי: הרבה מאוד אנשים, תראה, אנשים רואים, ערוץ הספורט הוא ערוץ מאוד מאוד נצפה, אין לי בכלל ויכוח על העניין הזה.

אורי לוי: אבל יש קהל גדול שלא יכול לשלם ומקבל היום תמורה בזה שהוא מקבל את הליגה האנגלית.

אורי לוי: וליגת העל בכדור-סל באה אצלנו בדיל.

אורי לוי: היא באה ביחד עם הליגה האנגלית.

אורי לוי: זה חבילה אחת.

אורי לוי: עכשיו חלק גדול מהדברים האלה אנחנו מכניסים חזרה בחסויות.

אורי לוי: את מכבי תל אביב אנחנו מקבלים לא רע על תשדירים, אי אפשר לכסות את עלות זכויות השידור בשום צורה, אבל אפשר "לצמצם" את נזקי התקציב במקרה הזה, בצורה לא רעה בכלל, לכסות כמעט את כל עלויות ההפקה.

שלום שמחון: אפשר לקבל קצת נתונים כספיים, כמה אתם מכניסים מחסויות על שידורי הספורט, איזה אחוזים,

מודי בן צבי: אין לי הערכה לגבי שנת 2005.

מודי בן צבי: הסיכוי שזה יכסה עשרים אחוז או טיפה יותר, אולי סביר.

מודי בן צבי: אבל לא חושב שיותר מזה.

מודי בן צבי: תראו, מפעלי ספורט כמו היורו או האולימפיאדה הם יותר אטרקטיביים וברור שאנחנו יכולים למכור את החסויות.

מודי בן צבי: החסויות שלנו הן חסויות מאוד מאוד מוגבל.

מודי בן צבי: אי אפשר להגיד שמות של מוצרים, זה לא אטרקטיבי.

מודי בן צבי: אז מפעלים גדולים כדאי להם לעשות גם פרסום תדמיתי, אז אנשים נמשכים לזה.

מודי בן צבי: דברים כאלה,

שלום שמחון: אתה יכול להגיד לנו בגדול את החלוקה של השמונה מאות, תשע מאות מליון שקל שאתם מגלגלים בשנה איך היא מתחלקת?

מודי בן צבי: תקציב להפקות ששים מליון שקל, שלושים מליון להפקות פנימיות ושלושים מליון להפקות חיצוניות.

מודי בן צבי: מה יהיה ב-2005 אני לא יכול להגיד לכם.

מודי בן צבי: אני לא יכול לדעת מה יהיה.

מודי בן צבי: אנחנו מקוים שיהיו אותם סדרי גודל.

מודי בן צבי: להתחייב על זה אי אפשר, כי לא יודעים עוד.

שלום שמחון: כמה זה חטיבת החדשות?

מודי בן צבי: חטיבת החדשות שבעה מליון שקל.

שלום שמחון: בערוץ 2 ובערוץ 10 זה בין שמונים למאה מליון שקל, בכל אחד מהם.

מודי בן צבי: המספרים שנאמרו פה זה מספרים של עלויות הפקה ישירות.

מודי בן צבי: בשביל לעשות הפקה יש צוות של עובדים,

שלום שמחון: תן לי להבין, ארבעים וחמש זה זכויות שידור, כמה זה זכויות שידור עם ספורט ביחד, כמה זה מחלקת החדשות,

מודי בן צבי: עלויות שידור זה בערך מאה ארבעים מליון שקל.

שלום שמחון: ואותו דבר פחות או יותר במחלקת הספורט, נגיד בערך,

מודי בן צבי: לא זוכר את הנתון, לא רוצה לזרוק פה סתם מספר, אבל עם העובדים זה יכול להגיע לסדר גודל כזה.

שלום שמחון: ומחלקת החדשות?

מודי בן צבי: אני כולל בזה את הכל, גם את הספורט, הספורט והחדשות משולב ביחד.

מודי בן צבי: הספורט הוא מחלקה בתוך חטיבת החדשות.

מודי בן צבי: לא שהיא קטנה, המחלקה הזאת,

שלום שמחון: אתה מבין את השאלה שאני שואל?

שלום שמחון: בערוץ 10 למשל או בערוץ 2 מותר להוציא על חדשות סדר גודל של בערך שמונים עד מאה מליון שקל בשנה.

שלום שמחון: אתה אומר שחברת החדשות שלהם היא שווה את הסכום הזה.

שלום שמחון: אני שואל בערך כמה עולה חברת החדשות שלכם אם זו היתה חברת חדשות.

מודי בן צבי: חברת החדשות שלנו בוא נגיד שהיא מתוקצבת בהוצאות, עם עובדים ועם כל הדברים האלה, בסדר גודל של שבעים מליון שקל.

מודי בן צבי: אבל זה כולל גם חלק מהזכויות.

ירמי אולמרט: צריך לגעת בדיון כזה לא רק במספרים, ונקודת המוצא שלי לפחות ברגע זה, ודאי כמי שמייצג את הכדורסל, אני לא בא להציג משהו שמשמעותו פגיעה בקבוצה זו או אחרת שהיום נהנית ממה שהיא נהנית.

ירמי אולמרט: אני רק חושב שמבחינת החשיפה היה טוב אם רשות השידור היתה גם חושפת, רק בזכות אותו רייטינג גבוה שמכבי תל אביב מצליחה להביא חזרה כהכנסות בגין אותן החסויות, על מנת שכל הטענות שעולות שכל הכסף זה נטו על חשבון הקופה הציבורית זה הרי לא מדוייק אם כך,

איתן כבל: לא, אתה טועה, זה מדוייק, כי הוא אומר, עזוב, המאסה הקריטית,

ירמי אולמרט: אין ויכוח, אבל אני רוצה לחזור רגע צעד אחורה.

ירמי אולמרט: היתה פה הגדרה בוועדה הזאת, נדמה לי שלפחות באחד הדיונים שאתה ניהלת בשנה קודמת, מה שקראו לזה נקרא לזה הדברים בעלי האספקט הלאומי או הציבורי, נבחרות ישראל, דיברו על משחקי הגביע וכך הלאה.

ירמי אולמרט: עכשיו כשאני מעמיד את הנושא מכבי תל אביב, אני הלכתי בשנה שעברה לשר הממונה, כיושב ראש איגוד הכדורסל, מה לעשות שאולי היה לי יותר קל להגיע מאשר למישהו אחר, יחד עם מספר נציגים אצלנו מוועדת הנשים, כולל גברים, כדי להביא לכך שאת אלופת ישראל לנשים בתחרות האירופאית שלה יצלמו בלי לשלם זכויות שידור.

ירמי אולמרט: ואני גם חוזר על זה גם היום.

ירמי אולמרט: עכשיו זה נכפה על רשות השידור בבג"צ.

איתן כבל: בואו נעשה סדר, הבעיה המרכזית כאן בכל הדיון הזה שאתה פה נותן נתונים, זה נותן נתונים.

איתן כבל: מהי מדיניות השידור של רשות השידור.

איתן כבל: עדיין עם כל הכבוד בארץ כדור סל נשים, אני מפרגן, אני רוצה, זה כמו שאנחנו קוראים בערוץ 10 ינוקא.

איתן כבל: זה ענף שאתה רוצה לגרום לו להיות בפרונט.

שלום שמחון: רק פסק זמן, אני רוצה שאתה תדע שמועצת הרשות השניה, שזה רק רגולציה, הם לא מפיקים בעצמם שום דבר, רק מניעים את הפול גז, אתה תחליט אם זה בניוטרל או לא בניוטרל.

שלום שמחון: זה למעלה מששים מליון שקל, אתה שם לב, לא טלעד, קשת ורשת.

שלום שמחון: זה לבד הגוף הזה.

שלום שמחון: אתה מבין את המשמעות של העניין?

ירמי אולמרט: אני רוצה ברשותך להגיב למה שח"כ כבל כאן אמר, זה דברים שנוגעים במהות.

ירמי אולמרט: אלופת הנשים של ישראל, כנקודת מוצא, שידוריה האירופאים, כשהיא משתתפת, לא כל שנה משתתפות, חייב להיות משודר.

ירמי אולמרט: גם אם עוד לא מדברים על זכויות שידור כרגע.

ירמי אולמרט: וזה גם דרך אגב היתה התביעה כרגע בבג"צ כפי שהיא היתה.

ירמי אולמרט: זה דבר אחד.

ירמי אולמרט: דבר שני, ועל זה היתה הסכמה, והיה לנו משא ומתן עם רשות השידור, ואני אמרתי פה באחד הדיונים, נדמה לי שאתה היית אז יו"ר הישיבה, אמרתי אם רשות השידור, שאנחנו כולנו משלמים לה, לא באה ומוכנה להתחייב לנו על שידור של דברים מה שקראנו ממלכתיים, אז צריך לפרק את רשות השידור.

ירמי אולמרט: נלך באמת רק לשוק החופשי, ויכול להיות שכל המושגים האלה עם כל החששות לקרטליזציה יתמודדו בכלים יותר אובייקטיביים.

ירמי אולמרט: אני הייתי צריך שנה שעברה לאיים בבג"צ ואני אומר את זה חד משמעית לפרוטוקול, לאיים בבג"צ על יו"ר רשות השידור שאם הם לא משדרים את חצי גמר גביע המדינה בכדורסל לגברים, אז אני הולך לבג"צ.

ירמי אולמרט: וזוכר אורי לוי, זה היה ביום חמישי, דרך אגב במקרה לגמרי בערב שם ביד אליהו פגשתי את אברהם נתן במשחק המפורסם ולמחרת ביום שישי בצהריים אורי מתקשר אלי אומר לי מצלמים.

ירמי אולמרט: ואני לא מדבר כרגע על הויכוחים הכספיים שיש לנו אתם.

ירמי אולמרט: עם הדברים האלה בקרוב נגיע לבית משפט.

ירמי אולמרט: אבל אני מדבר קודם כל על עצם הנכונות לשדר.

ירמי אולמרט: כך שמבחינה זאת רשות השידור, ופה צריך לקבוע, כי זה המקום הממלכתי, שיש דברים ברמה הלאומית שעליהם אין בכלל ויכוח.

ירמי אולמרט: אפשר להתווכח אחר כך על הכסף.

ירמי אולמרט: והדבר הזה נכון גם על נבחרות ישראל.

ירמי אולמרט: אלא מה, פה אני רוצה לומר, תראה, אנחנו בתוך באמת האוירה, יכול להיות שהיתה לנו כמו שאומרים קרקטורה טובה בשנה שעברה, שלצערי הרב היא כנראה לא תתממש השנה, שבהישגים שהיו למספר קבוצות בתחרויות האירופאיות וגם בליגה היה לנו קל לצאת השנה במכרז, פומבי, בין כל המשדרים, מעבר לליגת העל, שאני לא רוצה לחזור על דברים שעלו פה כבר, ליגת העל לנשים, גביעי המדינה ונבחרות ישראל, גברים ונשים.

ירמי אולמרט: ערוץ 5 זכה במכרז פומבי, ציבורי, מודעה גדולה מספיק בעיתונים, אני אמרתי פה פעם אחת ואני חוזר על זה שרשות השידור פנתה אלינו לעכב את המכרז כי אז זה היה בדיוק ביורו 2004, ובסוף לא הגישו אפילו הצעה.

ירמי אולמרט: תגישו הצעה שאין לה סיכוי לזכות, אבל לפחות תכבדו.

ירמי אולמרט: לא הגישו בכלל הצעה הערוץ הראשון לשדר את נבחרות ישראל, את גביע המדינה ואת ליגת העל לנשים.

ירמי אולמרט: אלה דברים שלא יכולים להיות.

ירמי אולמרט: לכן אני אומר שאנחנו היום נמצאים, לשמחתי, בהסכם, אולי מנכ"ל ערוץ הספורט פחות מרוצה מההצעה שהוא הציע אז בגלל התוצאה הספורטיבית שישנה השנה על המגרשים, אבל לנו יש היום הסכם לשלוש שנים, לשידורי ליגת העל לנשים, נבחרות ישראל וגביעי המדינה.

ירמי אולמרט: בקטע הזה לפחות יחסית אני שקט.

ירמי אולמרט: אבל עם אליפות אירופה של הנשים זה לא יכול להיות שעל הדבר הזה אף אחד לא רצה לשלם ובג"צ מודיעים לך שבמקרה הזה קבוצת העל ברמת השרון משודרת ואם זו תהיה בשנה הבאה אותה קבוצה, קבוצה אחרת, צריך לוודא ולהבטיח שהשידור הזה אכן יהיה.

ירמי אולמרט: אני רוצה להגיד לך יותר מזה, בשנה שעברה בחצי גמר הגביע שאמנם הערוץ הראשון אז שידר אותו, התחרותיות שהיתה היתה יוצאת מן הכלל.

ירמי אולמרט: והביקוש והרייטינג שהיה למשחקי הנשים היו עצומים.

ירמי אולמרט: ואני רוצה להגיד לך יותר מזה, שגם השנה למשחקי ליגת העל לנשים, את אלה שהם בוחרים, וזה לפי שיקול דעתם המקצועי איזה משחק כל פעם לבחור, אני חושב שיש בהחלט רייטינג טוב.

ירמי אולמרט: נקודה נוספת שאני רוצה לגעת בה, ערוץ הראשון משדר, וטוב שהוא משדר, בשעות מאוד אולי לא מושכות את משחקי ליגה לאומית בכדורגל, ואני חושב שאפילו בלי זכויות שידור ואף אחד לא מקבל על הדבר הזה כסף.

ירמי אולמרט: אלא מה, אמרתם בצדק על נושא הפריפריה שדרך הזכיינות היום של צ'רלטון עם ליגת העל בכדורסל באמת מגיעים לגליל ולאשקלון ועוד וכך הלאה.

ירמי אולמרט: ליגה לאומית זה כולם פריפריה, של הכדורסל.

ירמי אולמרט: ואני בטוח, אנחנו עושים איזה מאמצים, גם בצד הכלכלי לעניין הזה, שבו אפשר לעשות חשיפה.

ירמי אולמרט: ואני אתן לך דוגמא, יושב לו פה חבר כנסת מהמיגזר הערבי, יש לנו היום בליגה לאומית קבוצה דרוזית.

ירמי אולמרט: לראשונה.

ירמי אולמרט: אין סיכוי שבנסיבות של היום קבוצה כמו ירקא פעם אחת תחשף דרך טלויזיה בכללים הכלכליים של היום.

ירמי אולמרט: אני כן מצפה שערוץ הראשון, כחלק מאותה דרישה, ואני גם אעביר אותה כפי שאמרנו בכתב, שבמשחקים גם בליגה לאומית, במקומות של פריפריה, בשעות שהן לא הזמן המושך של הערוץ הראשון, ניתן יהיה להגיע למקומות כדי לבטא גם בחלקי אוכלוסיה נוספים שהציבור ער לזה שהם עושים שם פעילות ספורט.

הלית כהן: אני מקווה שכאן הדברים האלה נאמרים.

הלית כהן: לי אין רקורד של עשר ישיבות, בסך הכל זו הישיבה השניה שלי ובישיבה הראשונה היה מאוד קשה אפילו להשחיל מלה.

הלית כהן: ואני חושבת שבמיוחד לאור החלטת בג"צ ממש מלפני כמה שבועות שיש חובה על רשות השידור לשדר החל משלב רבע הגמר את גביע היורוקאפ, יש חשיבות שאנחנו מדברים על שידורי ספורט, לדבר גם על נשים, כי במסגרת ההחלטה מדובר גם על חובה ליצור עניין בשידורי ספורט.

הלית כהן: תקציב מדבר.

הלית כהן: אם לא יוקצה תקציב לצורך העניין הספציפי הזה לא עשינו פה כלום, וחלק מהעתירה, העתירה התחילה בכלל ממקום של תקבעו קריטריונים.

הלית כהן: אנחנו, הטיעון שלנו במקום שלנו היה תקבעו קריטריונים שיוויוניים בשידור, אבל אני חושבת שזה נכון לגבי כל הדברים, ואני לא יודעת אם אולי זה המקום של הוועדה הזו להביא את הרשות לקבוע קריטריונים לשידור כדי שדברים יהיו מובנים וברורים.

אדר זהבי: רק כמה מלים מהזוית שלנו, חבל שח"כ כבל לא נמצא פה, אבל אני מוכרח להודות שמהזוית ש לנו אני קצת מבולבל.

אדר זהבי: אנחנו היינו פה באמת מספר פעמים, ובמספר הפעמים שהיינו כאן היתה פה דרישה מהשידור הציבורי לרכוש משחקים, הן מההתאחדות לכדורגל, הן כדורסל, כל הדברים האלה.

אדר זהבי: יותר מזה, נעשתה פנייה,

שלום שמחון: בעקבות הדיונים שהיו בכנסת, אתם הרי לא הייתם חייבים לעשות כלום,

אדר זהבי: היתה פנייה לכדורסל, למועצה לשידורים ללויין שלא אישרה את שידורי הכדורסל.

אדר זהבי: המסקנה המתבקשת שאם לא פייפר-וויו זה פה ערוץ ציבורי.

אדר זהבי: אותו דבר הכדורגל האנגלי דרך אגב.

אדר זהבי: בעקבות לחץ ופנייה של מר כבל המועצה לכבלים ולוויין קבעה שמשחק אחד ישודר בערוץ פתוח, בערוץ ציבורי.

אדר זהבי: התוצאה היא בדיוק מה שאנחנו רואים כאן, זה בעצם תוצאה שאתם דחפתם אליה.

אדר זהבי: אז צריך להחליט מה רוצים.

אדר זהבי: לאיפה רוצים ללכת.

אדר זהבי: לשון מאזניים.

אדר זהבי: זה הבלבול היחידי שפה יצר לי התהליך הזה, שאני מקווה שלכם הפתרונים.

טנזר מיילן: אני חושב שככל שישודר ספורט זה דבר חיובי.

טנזר מיילן: אני לא רוצה לדחוף יותר מידי, אני חושב שאנחנו נכנסים עוד מעט לשנה החמישה עשר שלנו ואני חושב שבכל זאת חל איזה שהוא שינוי במודעות לשידורי ספורט, בדרישה של הציבור לשידורי ספורט, ואנחנו גאים בזה, כי אני חושב שאם אנחנו נצליח בתור גוף שידורים עסקי, לספק דרישה בציבור לראות ספורט, אם יש ספורט בערוץ 1, בערוץ 10 ובערוץ 2 אני חושב שזה מגביר את הרצון לספורט, ואני חושב שבסך הכל זה עוזר לנו.

שלום שמחון: יש לי שאלה, אם באופן תיאורטי ערוץ 1 לא היה משדר את מכבי תל אביב, אתה היית משדר את מכבי תל אביב?

טנזר מיילן: אנחנו היינו בשמחה משדרים את מכבי תל אביב, כמובן.

טנזר מיילן: זה אחד משני נכסי הספורט המרכזיים במדינת ישראל.

שלום שמחון: למה בעצם היית משדר, היית הולך להוציא שלושה, ארבעה מליון דולר על הדבר הזה.

טנזר מיילן: היום יש לנו שני לקוחות.

טנזר מיילן: לקוח אחד זה הכבלים ולקוח אחד זה הלוויין.

טנזר מיילן: הכבלים והלוויין קבעו לפני כמה שנים ששידורי ספורט זה חשוב להם, אבל שידורי ספורט שאחרים כמו ערוץ 1, ערוץ 2 וערוץ 10 ישדרו, כי הם מספיק חשובים אז הם ישמחו שהם לא יהיו אצלנו, כי הם ישמחו לא לקנות את הדברים הללו.

טנזר מיילן: זה לגבי הספורט 5, זה מתוקצב מהזכיינות לכבלים ולווין.

טנזר מיילן: לגבי 5 , כאן יש בעיה שמכבי תל אביב לא רוצה להיות משודר ב-5 , אני מניח שיגידו מה אתם עושים לנו, אנחנו רוצים להגיע לכמה שיותר קהל וכו'.

טנזר מיילן: חוץ מזה אני חושב שהמשחקים של מכבי תל אביב, עם כל החשיבות שלהם הם לא נמדדים היום בערך הריאלי שלהם.

שלום שמחון: זאת אומרת שעל פי מה שאתה אומר אתה מחייב את השידור של מכבי תל אביב בערוץ 1.

שלום שמחון: זה בעצם מה שאתה אומר.

טנזר מיילן: זה יכול להיות גם ערוץ 2,

שלום שמחון: אתה אומר אני רוצה להגיע לאוכלוסיה כמה שיותר רחבה.

טנזר מיילן: מכבי תל אביב זה עסק פרטי, זה לא לאומי בכלל.

טנזר מיילן: ואם כן היו רוצים לשדר אותה בערוץ כמו ערוץ 5 או ערוץ 10 אתם כן הייתם עושים פה דיון, או אתם או איזה גוף ציבורי אחר,

שלום שמחון: בעצם מה שאתה אומר שמדיניות הספורט של ערוץ 1 היא נכונה.

שלום שמחון: זה מה שאתה אומר.

טנזר מיילן: אני מוציא כל כך הרבה כסף על ההתחייבויות שמועצת הכבלים מטילה עלי כדי לשדר ספורט אחר, שאתה יודע, אני בטוח שבפרופורציות של התקציב הכולל שלי הכסף שאני צריך להוציא על חובות הוא הרבה יותר גבוה.

טנזר מיילן: ערוץ 1 משדר חומרים שלגריים, זה המשותף לכל מה שאתם שומעים, אולימפיאדה, מונדיאל, מכבי תל אביב, ליגה אנגלית,

שלום שמחון: אני הרי לא הסניגור שלהם, אני מנסה להבין את ההיגיון בפעולה.

שלום שמחון: לפי מה שאתה אומר, וגם על פי מה שצ'רלטון אמר פה קודם, המדיניות של שידורי הספורט בערוץ 1 היא נכונה.

שלום שמחון: אתה אומר שהם צריכים ללכת על מכנה משותף הכי רחב שרק אפשר, להגיע לכל בית בישראל, לעשות את הדברים שיש להם את האטרקטיביות הכי גדולה, כמו מכבי תל אביב, נבחרת ישראל, יורו.

אבשלום וילן: אני חולק עליו.

אבשלום וילן: אנחנו כבר חוזרים על הדיונים האלה פעם ככה, בכובע כזה, כובע אחר, כבר אין כובעים בארון, אבל הבעיה שהדיון הוא תמיד אותו דיון.

אבשלום וילן: והשאלה בסופו של דבר מה היעד של ערוץ ציבורי שחי מכספי אגרה וכו'.

אבשלום וילן: עשינו בזמנו אמנה, כשזבולון אורלב היה יו"ר ועדת חינוך.

אבשלום וילן: לצערי כל פעם צריך לחזור עליה מחדש.

אבשלום וילן: אמרנו שערוץ 1 חייב לשדר, בהבנות, לא באכיפה, משחקי נבחרת לאומית בכדורגל, בכדורסל, חצי גמר גביע המדינה, גמר גביע כדורגל, כדורסל, כולל נשים.

אבשלום וילן: זהו.

שלום שמחון: זה מה שהוא עושה, הוא משדר במוצאי שבת תכנית ספורט.

שלום שמחון: לבנאדם כמוני שלא מכור לדבר הזה אני רואה את הדבר אצלו, ואני עושה קדימה, גמרנו, בזה נגמר העניין.

אבשלום וילן: יש פה שאלות מאוד גדולות, בעיקר לגבי, גם אין ויכוח שערוץ 1 זה די מקובל שאולימפיאדה, גביע עולם, יורו, כל הדברים הטובים, וזה עולה להם כסף, אין ספק בכלל.

אבשלום וילן: אבל יש שאלה אמיתית, והיא אין לה תשובה, המדינה הזאת מתנהלת פה,

שלום שמחון: מוצאי שבת יש את החדשות, יש את התכנית של נחום ויש את התכנית של איזה שהוא מפעיל לצורך העניין.

שלום שמחון: עכשיו אתה תגיד לי מה נשאר פה מבחינת העניין.

שלום שמחון: מה רואים יותר, אני מניח בלי לבדוק את זה שרואים את הספורט יותר.

שלום שמחון: עכשיו נשארה השאלה של המחיר.

אבשלום וילן: אני מגיע לזה.

אבשלום וילן: השאלה שלי, יש לו הוצאות על הפקות ציבוריות גדולות.

אבשלום וילן: עולה לו כסף, עם כל המפרסמים והכל, גם האולימפיאדה, אם הוא צריך לשלם עבור אולימפיאדה וגביע העולם בכדורגל, לא מכסה הפרסומות שלו.

אבשלום וילן: מה נותנים להם, שקופיות כאלה.

אבשלום וילן: לכן אני אומר, יש פה שאלה.

שלום שמחון: תשנה את זה בחקיקה.

אבשלום וילן: זה בעיה, כי אז צריך לפתוח לכבלים וללווין.

אבשלום וילן: אני אגיד לך במה זה מתמקד, זה מתמקד במכבי תל אביב.

אבשלום וילן: והשאלה אם מכבי תל אביב היא ברמה, הם מגדירים בעצם בפועל את מכבי תל אביב כנכס שידורי ממדרגה ראשונה, אגב זה נכון, תלך היום לשמעון מזרחי, תגיד כל הכבוד שאתה מצליח להוציא מהם שבעה מליון דולר בשנה, כמה משלמים לאיחוד האירופי, אני יודע על מה אני מדבר, זה היה, אז שמעון יגיד מה פתאום, שלושה מתוך השבעה הולך לאיחוד האירופי.

אבשלום וילן: עזוב, כל אחד יכול למרוח.

אבשלום וילן: אמרתי לשמעון מזרחי אתה יודע מה, כל הכבוד שאתה שלושים שנה מצליח לסובב מנכ"ל אחרי מנכ"ל על האצבע הקטנה.

אבשלום וילן: אז שמעון מזרחי, מכבי תל אביב, הם נבחרת ישראל.

אבשלום וילן: והם לא.

אבשלום וילן: עכשיו אם הוא היה דיויד שטרן, והוא היה מצליח לעשות שינוי בכדורסל,

שלום שמחון: הדבר היחיד שהיה קורה אם ערוץ 1 לא היה משדר את מכבי תל אביב זה שמכבי תל אביב היו מקבלים כנראה פחות כסף מהערוצים האחרים.

אבשלום וילן: זאת בדיוק הנקודה.

אבשלום וילן: או שיהיה פה מהפך בכדורסל, ויהיו שתים עשרה קבוצות שוות, כמו ב-NBA באמריקה,

שלום שמחון: אפשר לעשות דיון עם הממונה על ההגבלים העסקיים על ההתנהלות שנקראת מכבי תל אביב.

אבשלום וילן: הם בסדר.

אבשלום וילן: שמעון מזרחי מגיע לו צל"ש.

אבשלום וילן: הוא מצליח במצב הקיים להביא את כולם אליו.

אבשלום וילן: צריך לשנות את השיטה, לא אותו.

שלום שמחון: אולי צריך לשנות את החקיקה.

שלום שמחון: תאמין לי, הנה מכבי חיפה גם בדרך לעשות את זה עכשיו.

שלום שמחון: אבל אנחנו מתעסקים פה עם התחרות כל הזמן.

שלום שמחון: כאן זה הולך לאט לאט לכיוון מאוד ברור.

שלום שמחון: שתהיה קבוצה בכדור סל וקבוצה בכדורגל ששולטים בעסק.

אבשלום וילן: לכן מה אני אומר, אני אומר דבר מאוד פשוט.

אבשלום וילן: הם ערוץ ציבורי.

אבשלום וילן: אם במקום מכבי תל אביב, יפנה לו שנים עשר, שלושה עשר, ארבעה עשר מליון שקל, לעשות את מה שרבנו אתו על המשחק הזה, מאתיים אלף דולר, זו השאלה, אם הוא מוציא את זה על ציבורית, מכבי תל אביב,

שלום שמחון: תקשיב מה אני אומר לך, כי אני חושב שאתה לא יורד לעומק דעתי.

שלום שמחון: מדינת ישראל כדי לפתוח את התחרות בהרבה מאוד תחומים שלפעמים ההיקף שלהם הוא הרבה יותר קטן מההיקף המדובר פה שמה מאות מליוני שקלים.

שלום שמחון: אני אתן לך דוגמאות אם אתה רוצה.

שלום שמחון: בענף הספורט, שהוא גם חיוני לאוכלוסיה, היא לא עושה את זה באופן עקרוני, לא עושה את זה.

שלום שמחון: תאמין לי, כל אחד מאגף התקציבים יגיד לך, תושיב אותו כאן, הוא יגיד לך שווה לנו לשים לא מעט כסף בשנה כדי שהדבר הזה יהיה יותר,

אבשלום וילן: שלום עם כל הכבוד, אגודת הספורט מכבי תל אביב או איגוד הכדורסל הם גופים וולונטריים.

אבשלום וילן: המחוקק לא יכול להתחיל להגיד לו אדוני, אני בחקיקה מגביל אותך.

אבשלום וילן: אני יכול להגיד לו,

שלום שמחון: זה מזמן לא וולונטרי.

אבשלום וילן: למה לא, למי זה שייך, לאנשים פרטיים, איגוד הכדורגל זה גוף וולונטרי.

שלום שמחון: זה עסקי לגמרי.

אבשלום וילן: זה בדיוק הבעיה.

אבשלום וילן: ההתאחדות לכדורגל, איגוד הכדורסל, זה גופים עצמאיים.

אבשלום וילן: הם לא תלויים במחוקק.

אבשלום וילן: זה קבוצות שהתארגנו, ואנשים שלקחו אותם, זה זכותם.

אבשלום וילן: אני כמחוקק לא יכול להכתיב להם, זאת הבעיה.

שלום שמחון: איך קורה שדבר שהרעיון המרכזי בו זה תחרות, מה יש בספורט, תחרות, איך קורה שהדבר המרכזי שיש בו תחרות הוא לא תחרות.

שלום שמחון: זה בדיוק קורה, בדיוק הגלגל הפוך.

אבשלום וילן: זה בדיוק מה שקורה.

אבשלום וילן: משום שמכבי תל אביב מצליח, אני אגיד לך, ברגע שמכבי תל אביב מצליח לגייס תקציב שהוא בטופ האירופי, אין לאף אחד אחר סיכוי.

אבשלום וילן: לכן הוא קונה את כל הישראלים.

אבשלום וילן: שמעון מזרחי מצליח לגייס תקציב שנתי, הוא לא במקרה אלוף אירופה, יש לו גם תקציב הכי גדול.

אבשלום וילן: בכדורגל שחר, שהתגייס למכבי חיפה כמה שהוא לא רוצה, זה עשירית ופחות ממה שבמועדונים הגדולים.

אבשלום וילן: מה שקורה פה, אצלנו רק קבוצה אחת מצליחה לגייס, כל האחרים לא.

אבשלום וילן: למה לקחתי את דיויד שטרן, כי מה עשו האמריקאים, איך הם יצרו תחרות, הם אמרו יש לי פה NBA, עכשיו כל השחקנים שבאים מהקולג' אני מחלק מלמטה, הקבוצה החלשה יכולה לבחור, אני מאזן.

אבשלום וילן: יש להם חוקים פנימיים שמאזנים.

אבשלום וילן: לנו אין חוקים פנימיים, לאיחוד אין בכלל חוק פנימי שהוא יכול לאזן בין שחקנים, אבל תפקידו,

שלום שמחון: תגיד לי, אתה יו"ר ועדת הספורט, אני מוכן לתת לך את חסות הוועדה, קיים פעם דיון בוועדה על התחרות בספורט, על התחרות, זה הכל, לא יותר מזה.

שלום שמחון: על התחרות.

אבשלום וילן: במדינת עולם שלישי מה שאמרת קורה גם בכדורסל וגם בכדורגל.

איתן כבל: אני רוצה לומר ככה, אדוני היושב ראש, ברשותך, הספורט, מה שאני העליתי פה הוא רק בבואה לכל מה שקורה בתוך המערכת הזאת.

איתן כבל: אני מסכים שבסוף אנחנו חוזרים לאותה נקודת מוצא שנקראת מדיניות.

איתן כבל: הרי על פניו מה שאורי אומר ומה שהחברים האחרים אומרים ומה שמנהל הטלויזיה אומר, אנחנו יושבים מול הערוץ וכל היום לא מוכנים לזפזפ לאף ערוץ, רק יושבים כל הזמן מול ערוץ 1, וגם אתם יודעים שזה לא המצב.

איתן כבל: הלוואי וזה היה המצב.

איתן כבל: נקודת המוצא היא, אני טוען פה שתי טענות מרכזיות.

איתן כבל: ואני חושב שכאן הלכנו למקומות שבכלל לא היתה כוונתי בתוך העניין הזה.

איתן כבל: נקודה ראשונה שאין מחלוקת שצריך שיהיה ספורט, השאלה איזה שידורי ספורט.

איתן כבל: זאת שאלה אחת שאני מציב בפנינו.

איתן כבל: שאלה שניה, מה עם הפקות מקור, מה עם כל אותן מערכות אחרות שגופים אחרים כן מחוייבים אליהם וכן עושים את זה.

איתן כבל: אז הפקות מקור כמעט ואין.

איתן כבל: אני מוכן שתביא לוועדה, תוציא מכתב, מחר, לוועדה, איזה הפקות מקור היו לכם.

איתן כבל: אני מציע, אני חושב שהגיע הזמן, כי לא נצא מפה ראש ואין שום סיכוי, יש ועדה שיושבת שנתיים כבר, צריך לפנות לשר, יש מסקנות, יש הכל ואין כלום.

איתן כבל: צריך לפנות לשר בתביעה להביא את דו"ח ועדת דינור ולהתחיל לממש אותו.

אבשלום וילן: אני מציע שתקים ועדת משנה מטעם ועדת הכלכלה לבדיקת התחרותיות בספורט.

איתן כבל: אני אומר לך ברצינות, נוכל לעשות עבודה רצינית על זה.

אבשלום וילן: תאמין לי, זה יהיה מעניין.

שלום שמחון: אני מציע שאנחנו נכין דיון יסודי, באמת בנושא התחרות בספורט, וועדת הכלכלה כוועדה תקיים עליו דיון.

שלום שמחון: מתי שנגמור להכין אותו, אתה רוצה לנסות לחשוב עליו, לבנות אותו, לראות מי צריך להיות פה,

אבשלום וילן: אין בעיה, אני מעריך שחודשיים אפשר לעשות את זה.

שלום שמחון: אני רוצה לסכם את הדיון הזה.

שלום שמחון: אנחנו נוכחנו פעם נוספת שיש בעיה עם הרגולציה בשידור הציבורי.

שלום שמחון: ללא ספק.

שלום שמחון: אנחנו פונים לשר הממונה לסיים את עבודת הממשלה ולהציג בפני הממשלה את דו"ח הוועדה כדי שוועדת הכלכלה של הכנסת תוכל לשוב ולדון בנושא של מסקנות ועדת דינור.

שלום שמחון: אנחנו סיכמנו פה היום שאנחנו נייחד דיון נרחב לתחרות בספורט הישראלי, שבו ישתתפו, מעבר לראשי הענף, גם הרגולטורים במשק הישראלי שקשורים, מי שממונה,

אבשלום וילן: זה בעיה, הוא יגיד לך, זה גוף וולונטרי, זה לא עסק.

אבשלום וילן: זה בעיה.

אבשלום וילן: אבל תגיד שהוא יטפל בנושא, וצריך שורת דיונים.

אבשלום וילן: את הדיון הבא בוועדה המשותפת לוועדת הכלכלה והחינוך נקיים בנושא התחרות בספורט הישראלי.

אבשלום וילן: תודה רבה, הישיבה נעולה.